คลังส่งรายละเอียด12บัญชีเงินฝากยิ่งลักษณ์ให้บังคับคดีพิจารณายึดทรัพย์แล้ว
ปลัดกระทรวงการคลัง เผย คณะกรรมการสืบทรัพย์ฯคดีจำนำข้าวส่งรายละเอียดบัญชีเงินฝากธนาคาร "ยิ่งลักษณ์" ให้กรมบังคับคดีพิจารณายึดทรัพย์แล้ว
24 ก.ค. 2560

ปลัดกระทรวงการคลัง เผย คณะกรรมการสืบทรัพย์ฯคดีจำนำข้าวส่งรายละเอียดบัญชีเงินฝากธนาคาร "ยิ่งลักษณ์" ให้กรมบังคับคดีพิจารณายึดทรัพย์แล้วเมื่อวันที่ 24 ก.ค. นายสมชัย สัจจพงษ์ ปลัดกระทรวงการคลัง เปิดเผยว่า ขณะนี้คณะกรรมการสืบทรัพย์กรณีทุจริตโครงการรับจำนำข้าว ได้ส่งรายละเอียดเกี่ยวกับบัญชีเงินฝากธนาคาร รวม 12 บัญชี ของน.ส.ยิ่งลักษณ์ ชินวัตร อดีตนายกรัฐมนตรี ให้กับกรมบังคับคดีเรียบร้อยแล้วตั้งแต่ 2 สัปดาห์ที่ผ่านมา "หลังจากนี้จะสามารถยึดทรัพย์ในส่วนนี้ของ น.ส.ยิ่งลักษณ์ ได้เลยหรือไม่ เป็นหน้าที่ของกรมบังคับคดีจะพิจารณา ซึ่งในส่วนของกระทรวงการคลังมีหน้าที่ในการสืบทรัพย์เพียงอย่างเดียว โดยกระบวนการนี้มีอายุเวลาทั้งหมด 10 ปี"นายสมชัยกล่าวปลัดกระทรวงการคลัง กล่าวว่า หากหน่วยงานอื่นๆ ที่คณะกรรมการสืบทรัพย์ได้มีการประสานขอข้อมูลเกี่ยวกับรายละเอียดทรัพย์สินของน.ส.ยิ่งลักษณ์ ได้นำส่งข้อมูลมาให้แก่คณะกรรมการสืบทรัพย์ คณะกรรมการก็จะทยอยส่งข้อมูลให้กรมบังคับคดีต่อไป